C 61/32
RO
Jurnalul Oficial al Uniunii Europene
4.2.2022
26. subliniază, în ceea ce privește problematica produselor defecte, necesitatea de a garanta că produsele sunt în primul rând reutilizate sau reparate, mai degrabă decât aruncate, cu condiția ca acest lucru să nu determine lezarea drepturilor consumatorilor și ca utilizarea sau repararea să nu aibă ca rezultat produse de o calitate inferioară; 27. evidențiază că este indispensabil să fie asigurată disponibilitatea pieselor de schimb, astfel încât produsele să poată fi reparate, iar costurile acestor reparații nu trebuie să-i descurajeze pe consumatori să opteze pentru reparare, respectând totodată drepturile consumatorilor cu privire la conformitatea și securitatea produselor; recomandă Comisiei să analizeze ce măsuri ar trebui luate pentru a face posibil acest lucru; 28.
încurajează Comisia ca, în contextul revizuirii Directivei privind vânzarea de bunuri, să examineze modalitățile de promovare în continuare a reparării și de încurajare a unor produse „circulare” mai durabile, respectând drepturile consumatorilor și echilibrul economic dintre consumator și producător; 29. subliniază importanța rolului autorităților locale și regionale în acest domeniu și, în acest sens, necesitatea de a promova noi moduri și comportamente de consum la nivel local și regional, cum ar fi economia colaborativă; 30. recomandă sprijinirea acelor modele de afaceri prin care poate fi achiziționat un serviciu mai degrabă decât un bun, prin încurajarea reparării și a acțiunilor organizațiilor economiei sociale și ale piețelor de produse la mâna a doua; 31. subliniază necesitatea întocmirii unui inventar de bune practici locale în domeniul reparațiilor și al economiei circulare; 32. subliniază importanța extinderii domeniului de aplicare al măsurilor în favoarea economiei serviciilor luate la nivel local în materie de consum, de exemplu în domeniul renovării clădirilor și al adaptării locuințelor consumatorilor la o societate mai ecologică și digitală, în special prin consolidarea instrumentelor de informare a consumatorilor; 33. sprijină inițiativele de sprijinire a comerțului local, pentru a îmbunătăți poziția consumatorilor pe piață, protecția mediului și promovarea meșteșugurilor; 34. subliniază contribuția pe care o pot aduce autoritățile regionale și locale în domeniul informării și al instruirii consumatorului; 35.
subliniază importanța unor soluții eficiente, care să poată fi ușor înțelese și puse în aplicare de consumatori;
36. încurajează Comisia în dorința sa de a coopera cu operatorii economici, pentru a-i stimula să se angajeze în mod voluntar să întreprindă acțiuni în favoarea unui consum sustenabil, acțiuni care să depășească obligațiile legale; 37. subliniază necesitatea de a extinde Directiva privind proiectarea ecologică, pentru a include produsele cu impact energetic, dar și la o gamă mai largă de produse cu un impact ridicat asupra mediului și de a prevedea măsuri de prevenire a generării de deșeuri; 38. sprijină ferm publicarea inițiativei privind produsele durabile, pentru ca acestea să devină norma, combătând astfel obsolescența prematură și promovând durabilitatea; 39. solicită Comisiei Europene, statelor membre și autorităților locale și regionale să orienteze stimulente financiare din cadrul Planului de redresare al UE astfel încât să garanteze progresul economic, social și de mediu pe termen lung, reducând în același timp utilizarea resurselor, evitând și eliminând substanțele periculoase și îmbunătățind circularitatea materialelor și a sistemelor; 40. subliniază încă o dată nevoia urgentă de a accelera tranziția către un model de creștere economică regenerativă, menținând consumul de resurse în limitele planetei și reducând amprenta noastră asupra mediului; În acest scop, este imperios necesară decuplarea creșterii de utilizarea resurselor, o orientare către o veritabilă societate circulară și cooperarea la toate nivelurile de guvernanță și societate; 41. subliniază necesitatea de a sprijini IMM-urile și micii producători locali în tranziția verde, fără a crește sarcina lor administrativă.
Finanțările din partea UE sunt esențiale pentru a asigura aceste tranziții.
Subliniază necesitatea de a implica autoritățile locale și regionale în furnizarea de informații cu privire la fondurile UE disponibile în acest sens;